Drepturile omului
Și-a început cariera profesională ca avocat în Baroul Arad, în 1996 (suspendat din avocatură pe durata mandatului parlamentar și a mandatului de vicepreședinte al AVAS iulie-noiembrie 2012) și ca preparator universitar la Catedra de Drept privat a Universității Vasile Goldiș din Arad, materia drept roman, a Prof. Univ. Dr. Docent Vladimir Hanga. După mandatul parlamentar (1996-2000), își încheie studiile doctorale, revenind la catedră în 2003, la Universitatea Aurel Vlaicu din Arad, ocupând funcția de lector universitar, în cadrul Facultății de Științe Umaniste și sociale, specialitatea Administrație publică (2003-2013), unde predă Dreptul muncii și protecției sociale și Drepturile omului. Revine în avocatură în 2005, fondând mai întâi un cabinet de avocatură, iar mai apoi o societate de avocatură, în București. În 2012, este numit vicepreședinte al Autorității pentru Valorificarea Activelor Statului (AVAS), pentru o perioadă de 4 luni și 3 zile.